《题张教授必学慈孝永思小卷》
明代·朱浙

生别何草草，死别何悠悠。霜落荆门树，萧然天地秋。

携孥一万荆，禄养为亲谋。兹事已不及，钟鼎将奚求。

妇姑平生欢，瓶罍千载羞。蓼莪不忍读，洒泪满山丘。

作者简介：（1486—1552）福建莆田人，字必东，号损岩。嘉靖二年进士，授御史。帝亟欲尊生母，而群臣必欲帝母昭圣皇太后，浙亦上疏力争。帝怒，立捕至内廷，除名为民。有《天马山房遗稿》。